./data/stoa0058/stoa001/stoa0058.stoa001.perseus-lat2.xml
Boethius
? inquam  Omnem, inquit, bonam prorsus esse           fortunam Et qui id, inquam, fieri potest?Attende, inquit  Cum  omnis fortuna           uel iucunda uel aspera tum remunerandi exercendiue bonos tum puniendi           corrigendiue improbos causa deferatur, omnis bona quam uel iustam constat           esse uel utilem Nimis quidem, inquam, uera ratioet si quam paulo ante docuisti           prouidentiam  fatumue considerent, firmis           uiribus nixa sententia  Sed eam si placet inter eas quas inopinabiles paulo           ante posuisti numeremus Qui? inquit  Quia id hominum sermo communis usurpat et quidem crebro           quorundam malam esse fortunam Visne  igitur, inquit, paulisper           uulgi sermonibus acce-  damus, ne nimium uelut ab humanitatis           usu recessisse uideamur?Vt placet, inquam  Nonne igitur bonum censes esse Quod prodest?Ita est, inquam, Quae uero aut exercet aut corrigit, prodest?Fateor, inquam  Bona igitur? Quidni? Sed haec eorum est qui uel in uirtute positi contra aspera bellum gerunt,           uel a uitiis declinantes uirtutis iter arripiunt Negare, inquam, nequeo Quid uero iucunda, quae in  praemium           tribuitur bonis, num uulgus malam esse decernit?Nequaquam; uerum uti est ita quoque esse optimam censet Quid reliqua, quae cum sit aspera, iusto supplicio malos coercet, num bonam           populus putat?Immo omnium, inquam, quae            excogitari possunt, iudicat esse miserrimam Vide igitur ne opinionem populi sequentes quiddam ualde inopinabile           confecerimus Quid? inquam  Ex his enim, ait, quae concessa sunt, euenit           eorum quidem qui uel sunt uel in possessione uel in prouectu  uel in adeptione uirtutis, omnem quaecumque sit           bonam, in improbitate uero manentibus omnem pessimam esse fortunam Hoc, inquam, uerum est, tametsi nemo audeat confiteri  Quare, inquit, ita uir sapiens moleste ferre non debet,  quotiens in fortunae certamen adducitur, ut           uirum fortem non decet indignari, quotiens increpuit bellicus tumultus;           utrique enim, huic quidem gloriae propagandae illi uero conformandae           sapientiae, difficultas ipsa materia est  Ex quo etiam uirtus uocatur               quod suis uiribus nitens non           superetur aduersis  Neque enim uos in prouectu positi uirtutis diffluere           deliciis et emarcescere uoluptate uenistis  Proelium  cum           omni fortuna nimis 1 acre conseritis, ne uos aut tristis opprimat aut           iucunda corrumpat  Firmis  medium uiribus           occupate! Quidquid aut infra subsiste aut ultra progreditur, habet           contemptum felicitatis, non habet praemium laboris  In uestra enim situm           manu qualem uobis fortunam formare malitis; omnis enim quae uidetur aspera           nisi aut exercet aut corrigit punit